**ÜGYMENETLEÍRÁS RENDSZERES GYERMEKVÉDELMI KEDVEZMÉNY MEGÁLLAPÍTÁSÁHOZ**

***Ügyintéző, hivatali elérhetőség:***

Ügyintézés helye: Nyírbátor, Szabadság tér 7. fszt. 125. iroda

**Makrancziné Németh Mária**

Tel.: (42) 281-042/118 mellék

E-mail: makranczine@nyirbator.hu

**Ügyfélfogadás rendje:**

hétfő: 8:00-12:00; 13:00-17:00 h
csütörtök: 8:00-12:00; 13:00-16:00 h

**Illetékesség:**
Nyírbátor város közigazgatási területe

**Rendszeres gyermekvédelmi kedvezmény megállapítás iránti kérelem ügye**

Rendszeres gyermekvédelmi kedvezményre való jogosultság állapítható meg annak a gyermeket nevelő családnak, ahol az egy főre eső jövedelem nem haladja meg a nyugdíjminimum legkisebb összegének 135%-át /38.475, Ft/, gyermekét egyedül nevelő szülő, tartósan beteg, vagy súlyosan fogyatékos gyermeket nevelő szülő, valamint nagykorú gyermek esetében pedig a nyugdíjminimum 145%-át /41.325, Ft/, feltéve, hogy a vagyoni helyzet vizsgálata során az egy főre jutó vagyon étéke nem haladja meg a jogszabályban meghatározott értéket.

Az eljárás az ügyfél kérelmére indul.

**Szükséges dokumentumok:**

* személyi igazolvány, lakcím igazolvány,
* előző havi nettó átlagkeresetről, illetve minden más egyéb jövedelemről (munkabér, ösztöndíj, gyermektartásdíj, nyugdíjszerű ellátás, árvaellátás, alkalmi munka stb.) szóló igazolás, nyilatkozat,
* őstermelő esetén az őstermelői igazolvány betétlapjának másolata,
* a gyermek elhelyezése, vagy ideiglenes hatályú elhelyezése és a gyámrendelés tárgyában hozott bírósági és gyámhatósági döntés,
* a tartósan beteg, illetőleg súlyosan fogyatékos gyermek esetén egészségi állapotára vonatkozó igazolás,
* középfokú oktatási intézményben, főiskolán, egyetemen nappali tagozaton tanuló nem tanköteles gyermek iskolalátogatási igazolása.

**Egyéb fontos tudnivalók:**

A kérelem beadásakor ki kell tölteni a vagyonnyilatkozatot.

A vagyoni helyzet vizsgálata kiterjed a közös háztartásban élő közeli hozzátartozó vagyonára is. Vagyon alatt hasznosítható ingatlant, járművet, továbbá vagyoni értékű jogot kell érteni, amelynek az egy főre jutó értéke a gyermeket gondozó családban külön-külön számítva az öregségi nyugdíj legkisebb összegének húszszorosát vagy, együtt számítva az öregségi nyugdíj legkisebb összegének hetvenszeresét meghaladja azzal, hogy nem minősül vagyonnak az az ingatlan, amelyben a szülő vagy a tartásra köteles más törvényes képviselő életvitelszerűen lakik, az a vagyoni értékű jog, amely az általuk lakott ingatlanok áll fenn, továbbá a mozgáskorlátozottságra tekintettel fenntartott gépjármű.

A jövedelem megállapításánál a kérelem benyújtását megelőző havi jövedelmet kell figyelembe venni. A megállapított és érvényes rendszeres gyermekvédelmi kedvezmények esetében a lejárta előtt három hónappal is benyújtható az új kérelem! A rendszeres gyermekvédelmi kedvezmény megállapítása jogosít:

* a gyermekétkeztetés normatív kedvezményének,
* évente kétszeri természetbeni támogatásnak, valamint
* az egyéb kedvezményeknek (pl. tankönyvtámogatásnak) az igénybevételére.

**Az ellátás összege:**

Évente 2 alkalommal (augusztus és november hónapokban) 6000, Ft vagy 6500, Ft értékű Erzsébet-utalvány.

**Az ügyintézés díja:**

Az eljárás költség és illetékmentes.

**Eljárási határidő:**

Az ügyintézési határidő 60 nap.

**Kérelem**

[Formanyomtatvány rendszeres gyermekvédelmi kedvezmény megállapítása iránt](http://www.nyirbator.hu/szocialis_nyomtatvanyok)

**Vonatkozó jogszabályok:**

[A gyermekek védelméről és a gyámügyi igazgatásról szóló 1997.évi XXXI. tv. (Gyvt.)](http://njt.hu/cgi_bin/njt_doc.cgi?docid=29687.362725)

[A gyámhatóságokról, valamint a gyermekvédelmi és gyámügyi eljárásról szóló 149/1997.(IX.10.) Korm. rendelet (Gyer.)](http://njt.hu/cgi_bin/njt_doc.cgi?docid=30875.362484)

[Az általános közigazgatási rendtartásról szóló 2016. évi CL. tv. (Ákr.)](http://njt.hu/cgi_bin/njt_doc.cgi?docid=199170.347610)